open-index/open-wikipedia-markdown huggingface dataset:
Daryl Homer

**Daryl Homer** (s. 16. heinäkuuta 1990 Saint Thomas, Yhdysvaltain Neitsytsaaret) on yhdysvaltalainen miekkailija. Hän kilpaili Lontoon olympialaisissa 2012 säilän yksilökilpailussa, jossa hän sijoittui kuudenneksi. Hän oli myös mukana Yhdysvaltain joukkueessa, joka sijoittui säilän joukkuekilpailussa kahdeksanneksi. Vuoden 2015 miekkailun maailmanmestaruuskilpailuissa hän voitti hopeaa säilän yksilökilpailussa. Rio de Janeiron olympialaisissa 2016 Homer sai säilän yksilökilpailussa hopeaa, häviten loppuottelussa Unkarin Áron Szilágyille.

## Lähteet

## Aiheesta muualla
Somasso

**Somasso** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 30 kilometriä Blasta kaakkoon. Kunnassa on 10&nbsp;900 ja keskuskylässä 4&nbsp;600 asukasta (vuonna 2009).

Somasson kunta rajoittuu lännessä Blan piirin Beguenén, pohjoisessa Blan ja Dougouolon ja idässä Samabogon kuntiin sekä etelässä Sikasson alueeseen.

Kuntaan kuuluu viisi kylää. Asukkaat ovat etupäässä miniankoja ja fulbeja. Vallitsevat uskonnot ovat kristinusko, islam ja animismi.

Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maissi, riisi ja pavut. Myytäväksi kasvatetaan puuvillaa ja maapähkinää. Palveluihin kuuluvat viisi alakoulua, yläkoulu, koraanikoulu, viisi lukutaitokeskusta ja protestanttisen lähetysaseman terveyskeskus.

## Lähteet
TAChart

**TAChart** on Pascal-kielinen Ohjelmistokomponentti Lazarus ohjelmankehitysympäristöön joka tarjoaa Diagrammi palvelut.
Se on samanlainen kuin  Tchart ja Teechart ovat Delphille.

Se tukee laajan kokoelman erilaisia ​​kaaviolajeja kuten mm
* Pylväskaavio
* Ympyrädiagrammi
* Viivakaavio
* Palkkikaavio

Se liitetty näytölle canvas:n avulla. Se tukee mm. SVG, OpenGL, WMF ja muita formaatteja.

TAChart kuuluu Lazarus Component Library:n. 
## Historia

Ensimmäinen version TAChart kehitti Philippe Martinole varten TeleAuto projektiin jossa ohjelman automatisoi tähtitieteellisiä havaintoja. Myöhemmin sitä teki Luis Rodrigues kun hän halusi siirtää Epanet sovelluksen Delphiltä Lazaruseen. Seuraavina vuosina koodi on laajalti kirjoitettu uudelleen, sitä laajennettiin ja sen teki Alexander Klenin.

## Aiheesta muualla
*Suomenkielinen aloitusopas
*Suomenkieliset TAChart sivut Lazarus wikissä
*TAChart documentation in the FreePascal wiki
Minatsuki (1906)

**Minatsuki** () oli keisarillisen Japanin laivaston 1907 valmistunut Kamikaze-luokan torpedovenehävittäjä.

## Valmistus

Alus tilattiin osana vuoden 1905 hankintoja Mitsubishin Nagasakin telakalta, missä köli laskettiin 25. helmikuuta 1906. Alus laskettiin vesille 5. marraskuuta ja valmistui 14. tammikuuta 1907.

## Palvelus
Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 *W-10*:ksi. Alus poistettiin alusluettelosta 1. kesäkuuta 1930. Miehistö upotti aluksensa 28. toukokuuta 1931.

## Lähteet
*

### Viitteet
Sébastien Loeb Racing

**Sébastien Loeb Racing** on ranskalainen kilpatalli, jonka perusti MM-rallin yhdeksänkertainen maailmanmestari Sébastien Loeb vuonna 2012. Talli kilpailee European Le Mans Series, World Touring Car Cup ja FIA World Rallycross Championship -sarjoissa. Talli kilpaili aiemmin World Touring Car Championship -sarjassa.

## Aiheesta muualla
* Kotisivut
Kikutsuki (1907)

**Kikutsuki** () oli keisarillisen Japanin laivaston 1907 valmistunut Kamikaze-luokan torpedovenehävittäjä.

## Valmistus

Alus tilattiin Uraga Dock Companyltä osana vuoden 1905 hankintoja. Sen köli laskettiin 2. maaliskuuta 1906 ja alus laskettiin vesille 10. huhtikuuta 1907. Alus valmistui vielä samana vuonna 20. syyskuuta.

## Palvelus
Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 *W-12*:ksi. Alus poistettiin alusluettelosta 1. kesäkuuta 1930.

## Lähteet
*

### Viitteet
Tiemena

**Tiemena** (myös *Tiéména*) on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 30 kilometriä Blasta länteen. Kunnassa on 11&nbsp;200 ja keskuskylässä 2&nbsp;500 asukasta (vuonna 2009).

Tiemenan kunta rajoituu lännessä Blan piirin Falon, pohjoisessa Dienan ja idässä sekä etelässä Nialan kuntiin.

Kuntaan kuuluu kymmenen kylää. Asukkaat ovat etupäässä bambaroita ja soninkeja.

Tiemenan kautta kulkee Blan, Nialan, Dienan ja Falon välinen paikallistie. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, maissi, durra ja maapähkinä. Kotieläimiä ovat naudat, lampaat, aasit, siat ja vuohet. Palveluihin kuuluvat yhdeksän alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja synnytyslaitos. Vesihuolto kattaa 27,5 % tarpeesta. Kunnassa ei ole sähköä.

## Lähteet
Hortytsja

**Hortytsja** (, , ) on Dnepr-joen saari ja historiallinen suojelukohde, joka sijaitsee Zaporižžjan kaupungin alueella Ukrainassa. 

Saarella sijaitsi Zaporižžjan kasakoiden linnoitettu tukikohta, sitj, jonka hetmanni Myhailo Vyšnevetski rakensi sille 1550-1560-luvulla. Sitj oli aikanaan Zaporižžjan kasakoiden hallinnollinen ja sotilaallinen keskus, ja Zaporižžjan sitjistä tuli malli myös muille kasakkakulttuureille. 

Saari on noin 12 kilometriä pitkä ja 2,5 kilometriä leveä. Saaren luonto on monipuolinen ja siihen kuuluu tammilehtoja, kuusimetsiä, niittyjä ja aroa, kun sen pohjoisosa on hyvin kivinen ja erottuu korkeudellaan (noin 30 metriä) saaren matalasta eteläosasta, joka ajoittain kärsii Dneprin tulvista. 

Arkeologisissa tutkimuksissa Hortytsjasta on löytynyt myös jälkiä paljon vanhemmasta asutuksesta. Seutua on pidetty eräänä skyyttien pääkaupunkina. 

Nykyään saarella toimii Zaporižžjan kasakoille omistettu museo.

## Lähteet

## Aiheesta muualla
Touna

**Touna** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 20 kilometriä Blasta pohjoiseen. Kunnassa on 30&nbsp;400 ja keskuskylässä 4&nbsp;400 asukasta (vuonna 2009).

Kunta rajoituu idässä Blan piirin Kazangasson, etelässä Blan ja lännessä Dienan sekä pohjoisessa Ségoun piirin Cinzanan ja Katiénan kuntiin.

Touna oli aikaisemmin arrondissementin keskus. Nykyään kuntaan kuuluu 24 kylää. Asukkaat ovat etupäässä bambaroita, bozoja, fulbeja ja soninkeja. Vallitseva uskonto on islam.

Tounan kautta kulkee Ségousta etelään johtava maantie RN6. Paikallisia elinkeinoja ovat maanviljely, karjanhoito, kalastus ja pienimuotoinen kaupankäynti. Tärkeimmät viljelykasvit ovat hirssi, durra ja maissi. Kotieläimiä ovat naudat, lampaat, vuohet ja aasit. Tounassa pidetään viikoittain tärkeät markkinat. Palveluihin kuuluvat 15 alakoulua, yläkoulu, kaksi koulutus- ja kehittämiskeskusta (CED), lukutaitokeskukset ja kaksi terveyskeskusta. Vesihuolto kattaa 95 % tarpeesta. Kunnassa on puhelin- ja sähköverkot.

## Lähteet
Mihail Bariban

**Mihаil Mihailovitš Bаribаn** (, 25. helmikuuta 1949 Krasnodar, Venäjän SFNT – 8. elokuuta 2016) oli Neuvostoliittoa edustanut kolmiloikkaaja.

Parhaimmillaan 17,20 metriä loikannut Bariban voitti kaksi miesten EM-mitalia sisäradoilta, hopean Göteborgista 1974 ja pronssin Milanosta 1973. Münchenin kesäolympialaisissa 1972 hän sijoittui yhdeksänneksi.

Bariban kuoli 67-vuotiaana 8. elokuuta 2016.

## Lähteet
* Mikhail Bariban Bio, Stats and Resuls  Olympics at Sports-Reference.com 

### Viitteet
Jukka Lipponen

**Jukka Lipponen** (VTT) toimii sosiaalipsykologian yliopistonlehtorina Helsingin yliopistossa. Lipposen asiantuntemusaluetta on organisaatiopsykologia.

## Tutkimus
Tutkimuksessaan Lipponen on keskittynyt muun muassa organisaatioiden oikeudenmukaisuuden ja muutosten sekä fuusioiden tutkimiseen. Hän on tutkinut esimerkiksi organisaatioon identifioitumista ja menettelytapojen oikeudenmukaisuutta. Lipposen tutkimukset ovat käsitelleet myös sosiaalista identiteettiä, luottamusta sekä johtajuutta.

## Lähteet
* http://www.helsinki.fi/socialpsychology/staff/jlipponen.html

## Aiheesta muualla
* Jukka Lipponen Helsingin yliopiston sivuilla
Mehmed II Giray

**Mehmed II Giray** (1532–1584) oli Krimin kaanikunnan hallitsija, Krimin kaani, 1577–1584. Giray-suvun jäsenenä hänen katsotaan periytyvän suoraan Tšingis-kaanista.

Mehmed II oli edeltäjänsä kaani Devlet I Girayn poika. Hän osallistui Devlet I:n sotaretkiin Iivana Julman hallitsemalle Moskovan Venäjälle Venäjän–Krimin sodan aikana 1552–1576. Vuoden 1555 sotaretkellä Devletin armeijan toista osaa komensi Mehmedin veli Sahib Giray. Vaikka sotaretken aikana käyty Sudbištšen taistelu päättyikin tataarien voittoon, Sahib kuoli sen aikana. Tällöin Devlet I teki Mehmedistä uuden qalgan eli apulaispäällikkönsä. Asema nosti Mehmedin myös kaanikunnan seuraavaksi hallitsijaksi kruununperimysjärjestyksen mukaan.

Krimin tataarit menettivät osan miesvahvuudestaan sodan aikana. Erityisesti ratkaisevaksi taisteluksi muodostuneessa Molodin taistelussa (1572) tataariarmeijan kerrotaan kärsineen suuria tappioita. Devlet kuoli pian sodan päättymisen jälkeen 1577, jolloin Mehmed peri hänen valtaistuimensa. Krimin kaanikunta oli tuolloin heikentynyt suhteessa Moskovan Venäjään.

Omaksi qalgakseen Mehmed joutui nimittämään Alp Girayn oman poikansa Sa'adet Girayn sijasta. Alp oli Mehmedin veli, mutta veljeksillä oli keskenään erittäin huonot välit. Alpin nimittämistä kuitenkin tuki Osmanien valtakunta, jonka vaatimukseen Mehmedin oli pakko alistua. Pojalleen Sa'adetille hän loi uuden viran *nureddin*, joka sisälsi osittain samoja tehtäviä ja oikeuksia kuin qalgakin. 

Mehmedin valtakauden lopulla Krimin kaanikuntaan syntyi sisällissota, jonka toista osapuolta johti Alp Giray. Alp Giray surmasi Mehmedin 1584 ja julisti itsensä Krimin uudeksi kaaniksi ottaen hallitsijanimekseen İslâm II Girayn. Vuonna 1588 Mehmedin toinen veli Ğazi II Giray onnistui suistamaan Alp Girayn vallasta ja hakeakseen oikeutta Mehmedin kuolemalle hän aikoi myös teloituttaa Alpin. Tämä onnistui kuitenkin pakenemaan osmanien alueelle.

## Lähteet
* 
* 

### Viitteet
Daniel Mullings

**Daniel Mullings** (s. 26. heinäkuuta 1991 Toronto, Ontario) on kanadalainen koripalloilija, pelipaikaltaan heittävä takamies tai pelintekijä.

Mullings on pelannut ammattilaisena Suomen ja Saksan pääsarjoissa. Hän on edustanut myös Kanadan maajoukkuetta ja saavutti Pan-Amerikan kisojen hopeaa vuonna 2015.

## Ura
### Seurajoukkueet

Hyvän yliopistouran New Mexico Statessa pelannutta Mullingsia ei varattu . Hän siirtyi ammattilaiseksi Eurooppaan, Saksan pääsarjajoukkue BBC Bayreuthiin. Kauden päätyttyä Saksassa Mullings kävi pelaamassa kesällä 2016 kiinalaisessa Jianghuai Lightningissa. Elokuussa 2016 hän siirtyi Suomen pääsarjajoukkue Joensuun Katajaan.

### Maajoukkue

Vuonna 2015 Mullings saavutti Kanadan miesten maajoukkueessa Pan-Amerikan kisojen hopeaa Toronton kotikisoissa.

## Pelityyli ja ominaisuudet

Katajaa valmentanut Greg Gibson kuvaili Mullingsia hyvin liikkuvaksi ja urheilulliseksi pelaajaksi, joka on myös hyvä puolustaja.

## Lähteet
* Daniel Mullings – Suomen Koripalloliitto
* Profiili  Bundesliga 
* Profiili New Mexico State Athletics 

### Viitteet

## Aiheesta muualla
* Profiili FIBA Archive
Uranami (1907)

**Uranami** () oli keisarillisen Japanin laivaston 1908 valmistunut Kamikaze-luokan torpedovenehävittäjä.

## Valmistus

Alus tilattiin osana vuoden 1906 hankintoja Maizurun laivastontelakalta, missä köli laskettiin 1. toukokuuta 1907. Alus laskettiin vesille vielä saman vuoden lopulla 8. joulukuuta ja valmistui 2. lokakuuta 1908.

## Palvelus
Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 *W-8*:ksi. Alus siirrettiin 1. kesäkuuta 1930 apualukseksi.

## Lähteet
*

### Viitteet
Dolwyddelan

**Dolwyddelan** on kunta ja sen keskuskylä Walesissa Conwyn kreivikunnassa. Kylä sijaitsee Eryrin kansallispuiston alueella korkeiden vuorten keskellä, Blaenau Ffestiniogin Betws-y-Coedin välissä. Siellä on Dolwyddelanin linna ja rautatieasema.

Kylä on nimetty noin 500-luvulla eläneen Pyhän Gwyddelanin () mukaan. Vuoden 2011 väestönlaskennassa kunnan asukasluku oli 474, ja asukkaista 51,9% puhui kymrin kieltä.

Kylässä on noin vuonna 1500 valmistunut kivikirkko, joka on omistettu pyhälle Gwyddelanille.

## Lähteet
Ensimmäisen asteen murha

**Ensimmäisen asteen murha** (*Murder in the First*) on yhdysvaltalainen rikosdraamasarja, jonka ovat luonneet Steven Bochco ja Eric Lodal. Sarjaa tehtiin kolme tuotantokautta, jotka esitettiin Yhdysvalloissa TNT-kanavalla 2014–2016.

Suomessa MTV3 aloitti *Ensimmäisen asteen murhan* esittämisen 2. kesäkuuta 2015. Toinen kausi alkoi kanavalla 26. tammikuuta 2016 ja kolmas kausi 10. elokuuta 2016.

## Juoni
Sarjassa seurataan San Franciscon poliisin rikostutkijoiden Terry Englishin (Taye Diggs) ja Hildy Mulliganin (Kathleen Robertson) murhatutkimuksia aina oikeudenkäyntiin saakka.

### Ensimmäinen kausi
Rikostutkijat Terry English ja Hildy Mulligan selvittävät kahta toisiinsa linkittyvää murhaa, joilla ei ensisilmäyksellä näyttäisi olevan mitään tekemistä toistensa kanssa. Etsivät huomaavat kuitenkin yllätyksekseen, että kumpikin uhreista tunsi Piilaakson huippulahjakkuuden, menestyvän elektroniikka- ja tietotekniikkayrityksen omistavan miljardöörin Erich Bluntin (Tom Felton).

### Toinen kausi
Terry ja Hildy joutuvat todistamaan veristä iskua, kun kaksi nuorta alkaa ammuskella konekivääreillä koulubussissa keskellä kaupunkia. Samaan aikaan Hildy painii henkilökohtaisten ongelmien kanssa.

### Kolmas kausi
Terry ja Hildy hälytetään tutkimaan tapausta, jossa kuuluisa urheilija on ammuttu yökerhossa satojen ihmisten silmien edessä. Hildy kuulee lääkäriltään, että hänellä on rintasyöpä. Piirisyyttäjä Silettin merkkipäivän juhlinta päättyy dramaattisesti, kun hän ajaa vahingossa kadulla naisen päälle aiheuttaen tämän kuoleman.

## Rooleissa

## Lähteet
Yangasso

**Yangasso** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 53 kilometriä Blasta itään. Kunnassa on 21&nbsp;600 ja keskuskylässä 2&nbsp;900 asukasta (vuonna 2009).

Kunta rajoittuu lännessä Blan piirin Diaramanan, Kemenin ja Korodougoun, pohjoisessa Fanin ja Koulandougoun ja idässä Sanin piirin Diélin, Niamanan ja Diakourounan kuntiin sekä etelässä Sikasson alueeseen. Seudun läpi virtaa Baniin laskeva Koni.

Yangasso toimi aikaisemmin arrondissementin keskuksena. Nykyään kuntaan kuuluu 29 kylää. Asukkaat ovat etupäässä bambaroita, miniankoja, fulbeja ja markoja. Vallitsevat uskonnot ovat islam ja kristinusko.

Yangasson kautta kulkee Ségoun, Blan ja Sanin yhdistävä maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja maissi. Kotieläimiä ovat naudat, lampaat, aasit, siat ja vuohet. Yangassossa pidetään viikoittaiset markkinat. Palveluihin kuuluvat 11 alakoulua, kaksi yläkoulua, kolme terveyskeskusta ja sairastupa.

## Lähteet
Isonami (1908)

**Isonami** () oli keisarillisen Japanin laivaston 1909 valmistunut Kamikaze-luokan torpedovenehävittäjä.

## Valmistus

Alus tilattiin Maizurun laivastontelakalta osana vuoden 1906 hankintoja. Sen köli laskettiin 15. tammikuuta 1908 ja alus laskettiin vesille vielä saman vuoden lopulla 21. marraskuuta. Alus valmistui 2. huhtikuuta 1909.

## Palvelus
Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 *W-7*:ksi. Alus siirrettiin 1. kesäkuuta 1930 apualukseksi.

## Lähteet
*

### Viitteet
Wlamir Marques

**Wlamir Marques** (16. heinäkuuta 1937 São Vicente – 18. maaliskuuta 2025) oli brasilialainen koripalloilija ja koripallovalmentaja, olympiamitalisti ja maailmanmestari. Hän on maansa historian menestyneimpiä koripalloilijoita.

Marques osallistui koripalloilijanurallaan Brasilian miesten maajoukkueessa neljiin kesäolympialaisiin: Roomassa 1960 ja Tokiossa 1964 Brasilia voitti pronssia, Méxicossa 1968 maa oli neljäs ja Melbournessa 1956 kuudes. Marques voitti Brasilian maajoukkuepelaajana myös maailmanmestaruuden Chilessä 1959 ja Brasilian kotikisoissa 1963, missä hänet valittiin turnauksen arvokkaimmaksi pelaajaksi, kaksi MM-hopeaa ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Marques toimi myös koripallovalmentajana.

## Lähteet
* Profiili  Brasilian koripalloliitto 
* Wlamir Marques Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Umikaze (1910)

**Umikaze** () oli keisarillisen Japanin laivaston 1911 valmistunut Umikaze-luokan torpedovenehävittäjä.

## Valmistus

Alus tilattiin vuoden 1907 hankinnoissa Maizurun laivastontelakalta, missä köli laskettiin 23. marraskuuta 1909. Alus laskettiin vesille 10. lokakuuta 1910 ja valmistui 28. syyskuuta 1911.

## Palvelus
Alus luokiteltiin 28. elokuuta 1912 ensimmäisen luokan hävittäjäksi. Alus muutettiin 1. kesäkuuta 1930 miinanraivaajaksi, jolloin se nimettiin *W-8:ksi*. Alus poistettiin alusluettelosta 1. huhtikuuta 1936.

## Lähteet
*

### Viitteet
Fleet Street

**Fleet Street** on katu Lontoon Cityssä.

Fleet Street ulottuu idästä Ludgate Circus -nimiseltä aukiolta länteen Lontoon Cityn ja Westminsterin rajalle, jossa keskellä katua on vuonna 1880 pystytetty muistomerkki Temple Bar Memorial.  Kadun jatkeena idässä on Ludgate Hill, joka johtaa St Paulin katedraalille, sekä lännessä Westministerin puolella Strand, joka johtaa Trafalgar Squarelle.

Fleet Streetin varrelle on pitkään keskittynyt erityisesti lehdistön toimitiloja. Kadun nimeä käytetäänkin myös metonyyminä maan lehdistöstä puhuttaessa. Ensimmäisenä sen varrelle asettui Daily Courantin toimitus jo vuonna 1702, myöhemmin monet muutkin lehdet. Vuonna 1987 kuitenkin lehtien toimitalojen alakerroissa sijainneet painotilat poistettiin käytöstä, kun painatus siirrettiin uuden tekniikan käyttöönoton yhteydessä kaupungin ulkopuolelle. Myöhemmin useimpien lehtien toimituksetkin ovat muuttaneet pois Fleet Sreetiltä, jonne jäivät vain uutistoimistot Reuters ja Press Association.

Kadun nimi johtuu Fleet-nimisestä Thamesin sivujoesta, joka aikoinaan laski Thamesiin lähellä Fleet Streetin itäpäätä. Tämä pahoin saastunut joki kuitenkin tunneloitiin 1700- ja 1800-luvuilla vähitellen koko pituudeltaan. 

## Lähteet

## Aiheesta muualla
Vesipallo kesäolympialaisissa 2016 – naisten turnaus

**Naisten vesipalloturnaus** Rio de Janeiron olympialaisissa 2016 järjestettiin 9. – 19. elokuuta. Alkuotteluita pelattiin Maria Lenk Aquatic Centerissä ja osa alkulohko-otteluista sekä pudotuspelit pelattiin Olympic Aquatics Stadiumilla. Yhteensä joukkueita oli mukana 8. Turnauksen voitti Yhdysvallat, joka näin uusi neljän vuoden takaisen olympiakullan. Loppuottelussa Yhdysvallat voitti Italian 12–5. Pronssiottelussa Venäjä voitti rangaistusheittojen jälkeen Unkarin.

## Karsinnat

## Alkulohkot

### Lohko A

### Lohko B

## Pudotuspelit

## Lähteet
Vesipallo kesäolympialaisissa 2016 – miesten turnaus

**Miesten vesipalloturnaus** Rio de Janeiron olympialaisissa 2016 järjestettiin 6. – 20. elokuuta. Osa alkulohko-otteluista pelattiin Maria Lenk Aquatic Centerissä ja osa alkulohko-otteluista sekä pudotuspelit pelattiin Olympic Aquatics Stadiumilla. Yhteensä joukkueita oli mukana 12. Turnauksen voitti Serbia, joka voitti loppuottelussa Kroatian 11-7. Pronssia saavutti Italia.

## Karsinnat

## Alkulohkot

### Lohko A

### Lohko B

## Pudotuspelit

## Lähteet
Komorit kesäolympialaisissa 2016

**[[Komorit]]** osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi uimari Mohamed Nazlati.

## Joukkue
### Uinti

* Soule Athoumane – miesten 50&nbsp;m vapaauinti
* Mohamed Nazlati – naisten 50&nbsp;m vapaauinti

### Yleisurheilu

;Juoksulajit

* Maoulida Daroueche – miesten 400&nbsp;m aidat
* Denika Kassim – naisten 100&nbsp;m

## Lähteet
Tuupovaaran rautatieasema

**Tuupovaaran rautatieasema** (lyh. Tpv) on rautatieliikennepaikka Joensuussa, entisen Tuupovaaran kunnan alueella rataosuudella Joensuu-Ilomantsi. 1950-luvun tyyppiasema valmistui paikalle vuonna 1956. Se oli viimeisiä uunilämmitteiseksi tehtyjä asemarakennuksia Suomessa. Aseman nimi oli alkuaan Kovero (lyh. Kve), mutta nimi muutettiin kunnan nimeä vastaavaksi Tuupovaaraksi 1962. Tuupovaaraan oli henkilöliikennettä vuosina 1960–1969, minkä jälkeen laiturirakenteet on purettu. Raakapuun kuormausta jatketaan Tuupovaarassa edelleen. Aseman lähiseudulla on vain vähäistä asutusta.

## Lähteet

## Aiheesta muualla
*Vaunut.org: Kuvia Tuupovaaran ratapihalta
Kirby Minter

**James Kirby Minter** (23. marraskuuta 1929 Marietta, Oklahoma – 11. elokuuta 2009 Oklahoma City, Oklahoma) oli yhdysvaltalainen koripalloilija ja maailmanmestari.

Minter kuului Yhdysvaltain miesten maajoukkueeseen Brasilian MM-kilpailuissa 1954, missä Yhdysvallat voitti kultaa. Minter nimettiin historian ensimmäisenä yhdysvaltalaisena MM-turnauksen arvokkaimmaksi pelaajaksi: seuraavan kerran yhdysvaltalainen (Shaquille O’Neal) sai saman palkinnon vasta 40 vuotta myöhemmin.

Minter kuoli 79-vuotiaana 11. elokuuta 2009.

## Lähteet

## Aiheesta muualla
* Profiili FIBA Archive
Propyyligallaatti

**Propyyligallaatti** (C10H12O5) on gallushapon ja propanolin esteri. Yhdistettä voidaan käyttää hapettumisenestoaineena muun muassa elintarvikkeissa.

## Ominaisuudet
Huoneenlämpötilassa propyyligallaatti on valkoista kiteistä ainetta. Yhdiste liukenee hieman veteen ja paremmin kuumaan kuin kylmään. Orgaanisista liuottimista se liukenee muun muassa etanoliin ja dietyylieetteriin. Kuumennettaessa yli sulamispisteensä se hajoaa. Propyyligallaatti muodostaa raudan kanssa sinertävänmustan kelaatin. Maultaan yhdiste on hieman kitkerää.

## Valmistus ja käyttö
Propyyligallaattia voidaan valmistaa gallushapon ja propanolin välisellä esteröintireaktiolla.

Propyyligallaattia käytetään elintarvikkeiden, öljyjen, vahojen, liukasteaineiden ja voimansiirtoöljyjen hapettumisenesto- ja säilöntäaineena. Yhdisteen E-koodi on E310 ja sitä saa käyttää muun muassa rasvojen, purukumin kuivakeittojen ja ravintolisien ainesosana. Yhdisteen huonoja puolia ovat sen suhteellisen hyvä vesiliukoisuus ja värjäytyminen raudan vuoksi. Jälkimmäisen vuoksi tuotteisiin lisätään muita kelaattoreja kuten sitruunahappoa. Propyyligallaattia käytetään hapettumisenestoaineena usein butyloidun hydroksianisolin tai butyloidun hydroksitolueenin kanssa.

## Lähteet

## Aiheesta muualla

* Human Metabolome Database (HMDB): Propyl gallate 
* Food Component Database (FooDB): Propyl gallate 
* DrugBank: Propyl gallate 
* Kyoto Encyclopedia of Genes and Genomes (KEGG): Propyl gallate
Marcus Herold

**Marcus Herold** (s. 12. tammikuuta 1950) on suomalainen kilpauransa päättänyt koripalloilija.

Tapiolan Hongan kasvatti Herold pelasi pääsarjauransa espoolaisjoukkueissa ja saavutti yhden SM-hopean sekä -pronssin, Suomen cupin mestaruuden vuonna 1977 ja Suomen cupin hopean.

Suomen miesten maajoukkueessa Herold pelasi vuosina 1972–1974 19 ottelua 5,3 pisteen keskiarvolla.

Heroldin poika Kim Herold voitti juniorina käsipallossa Suomen mestaruuksia ja tuli tunnetuksi mallina ja laulaja-lauluntekijänä. Heroldin veljistä Roy pelasi myös koripalloa maajoukkueessa ja Ben oli myös kiinnostunut koripallosta.

## Saavutukset
* SM-hopeaa 1978
** SM-pronssia 1975
* Suomen cup-mestaruus 1977
** Suomen cupin hopeaa 1971

## Lähteet
* Marcus Herold  Suomen Koripalloliitto
* Maajoukkuetilastot  Suomen Koripalloliitto

### Viitteet
Nampalys Mendy

**Nampalys Mendy** (s. 23. kesäkuuta 1992 La Seyne-sur-Mer, Ranska) on ranskalais-senegalilainen jalkapalloilija, joka edustaa englantilaisseura Watfordia. Oikeajalkainen Mendy on pelipaikaltaan puolustava keskikenttäpelaaja. Hän pelaa myös Senegalin maajoukkueessa.

## Seurajoukkueura
Mendy aloitti ammattilaisuransa AS Monacossa, jonka paidassa hän debytoi kaudella 2010–2011 pelaten 14 Ligue 1:n ottelua seuran pudotessa Ligue 2:iin. Mendy voitti seuran paidassa Ligue 2:n kaudella 2012–2013. Yhteensä hän pelasi Monacon edustusjoukkueen paidassa 74 ottelua. Kaudeksi 2013–2014 Mendy siirtyi Ligue 1:n OGC Nicen väreihin. Hän pelasi debyyttikaudellaan 36 ottelua. Uransa avausmaalin Mendy teki syyskuussa 2015 Bastian verkkoon. Yhteensä hän pelasi Nicen paidassa 110 liigaottelua onnistuen kerran maalinteossa.

Heinäkuussa 2016 Mendy siirtyi Englannin Valioliigan hallitsevan mestarijoukkueen Leicester Cityn riveihin seuran silloisella ennätyssummalla. Hän oli tulokaskaudestaan suurimman osan sivussa nilkkavamman vuoksi. Kauden 2017–2018 hän pelasi lainasopimuksella OGC Nicessa 14 ottelua Ligue 1:ssä ja neljä peliä Eurooppa-liigassa. Hän pelasi Leicesterissä kauden 2022–2023 loppuun mennessä kaikkiaan 98 valioliigaottelua ja teki yhden maalin. Hän pelasi kahdessa ottelussa Leicesterin voittaessa FA Cupin 2021 ja oli samana vuonna voittamassa myös FA Community Shieldiä. Hän pelasi Leicester-vuosinaan yhden ottelun Mestarien liigassa ja neljä peliä Eurooppa-liigassa.

Syyskuussa 2023 Mendy allekirjoitti kolmivuotisen sopimuksen ranskalaisen RC Lensin kanssa. Ensimmäisellä kaudellaan Lensissä Mendy pelasi 16 Ligue 1:n ottelua sekä kuusi Mestarien liigan ottelua. Seuraavalla kaudella hän pelasi kymmenen Ligue 1 -ottelua. Hän siirtyi elokuussa 2025 Englannin mestaruussarjassa pelaavaan Watfordiin.

## Maajoukkueura
Mendy on pelannut Ranskan nuorten maajoukkueissa. Vuosina 2010–2014 hän pelasi Ranskan alle 21-vuotiaiden jalkapallomaajoukkueessa viisi ottelua. Hän debytoi Senegalin maajoukkueessa Afrikan-mestaruuskilpailujen karsintaottelussa Kongon demokraattista tasavaltaa vastaan maaliskuussa 2021. Senegalin voittaessa Afrikan-mestaruuden tammi-helmikuussa 2022 Mendy ei pelannut joukkueen kahdessa ensimmäisessä ottelussa mutta oli lopuissa viidessä ottelussa avauskokoonpanossa. MM-kilpailuissa 2022 Mendy pelasi avauskokoonpanossa kahdessa alkulohko-ottelussa ja neljännesvälieräottelussa sekä tuli vaihdosta kentälle viimeisessä alkulohko-ottelussa. Afrikan-mestaruuskilpailuissa 2023 Mendy pelasi kahdessa alkulohko-ottelussa Gambiaa ja Guineaa vastaan.

## Muuta
Myös Mendyn serkku Bafétimbi Gomis on ammattilaisjalkapalloilija.

## Saavutukset
**Seurajoukkueissa**
* FA Cup: 2020–2021
* FA Community Shield: 2021
* Ligue 2: 2012–2013

**Maajoukkueessa**
* Afrikan-mestaruus: 2022

## Lähteet
Pekka Salminen (mäkihyppääjä)

**Pekka Salminen** (s. 3. kesäkuuta 1981 Joroinen) on entinen suomalainen mäkihyppääjä. Salminen osallistui mäkihypyn maailmancupiin kausina 1998–2005. Hänen paras henkilökohtainen sijoitus oli kahdeksas Lahden maailmancupissa 6. maaliskuuta 1999. Sapporon vuoden 2002 maailmancupin joukkuemäessä hän sijoittui pronssille.

## Lähteet
Sakura-luokka

**Sakura-luokka** () oli keisarillisen Japanin laivaston kahden hävittäjän muodostama alusluokka.

## Alukset

## Lähteet

*

### Viitteet
Roy Herold

**Roy Herold** (s. 31. heinäkuuta 1958) on suomalainen kilpauransa päättänyt koripalloilija.

Tapiolan Hongan kasvatti Herold pelasi miesten SM-sarjassa kasvattajaseuransa lisäksi Turun NMKY:ssä ja Salon Palloilijoissa. Hän pelasi myös Yhdysvaltain yliopistosarjassa, Illinois univerityssä. Herold saavutti SM-pronssia vuonna 1983 ja Suomen cup-mestaruuden vuonna 1982.

Suomen miesten maajoukkueessa Herold pelasi vuosina 1981–1984 42 ottelua 4,7 pisteen keskiarvolla.

Heroldin veljistä Marcus pelasi koripalloa maajoukkueessa ja Ben pelasi koripalloa Tapiolan Hongassa. Marcuksen poika Kim Herold voitti juniorina käsipallossa Suomen mestaruuksia ja on toiminut mallina ja laulaja-lauluntekijänä.

## Saavutukset
* SM-pronssia 1983
* Suomen cup-mestaruus 1982

## Lähteet
* Roy Herold  Suomen Koripalloliitto
* Maajoukkuetilastot  Suomen Koripalloliitto

### Viitteet
Kongon tasavalta kesäolympialaisissa 2016

**[[Kongon tasavalta]]** osallistui kesäolympialaisiin 2016. Sitä edusti kymmenen urheilijaa viidessä lajissa. Joukkueen lipunkantajana avajaisissa toimi kuulantyöntäjä Franck Elemba. Elemba oli lähellä tuoda maalle sen historian ensimmäisen olympiamitalin, hänen sijoituksensa kuulantyönnössä oli neljäs maan ennätyksellä 21,20 metriä.

## Joukkue
### Judo

* Deo Gracia Ngokaba – miesten yli 100&nbsp;kg

### Nyrkkeily

* Dival Malonga – miesten kevyt välisarja
* Anauel Ngamissengue – miesten keskisarja

### Pöytätennis

* Suraju Saka – miesten kaksinpeli
* Wang Jianan – miesten kaksinpeli
* Han Xing – naisten kaksinpeli

### Uinti

* Dienov Koka – miesten 50&nbsp;m vapaauinti
* Bellore Sangala – naisten 50&nbsp;m vapaauinti

### Yleisurheilu

;Juoksulajit

* Cecilia Bouele – naisten 100&nbsp;m

;Kenttälajit

* Franck Elemba – miesten kuulantyöntö

## Lähteet
Tachibana (1912)

**Tachibana** () oli keisarillisen Japanin laivaston vuonna 1912 valmistunut Sakura-luokan hävittäjä.

## Valmistus

Alus tilattiin vuoden 1907 hankinnoissa Maizurun laivastontelakalta, missä köli laskettiin 29. huhtikuuta 1911. Alus laskettiin vesille 27. tammikuuta 1912 ja valmistui 25. kesäkuuta.

## Palvelus
Alus luokiteltiin 28. elokuuta 1912 toisen luokan hävittäjäksi ja se poistettiin alusluettelosta 1. huhtikuuta 1932.

## Lähteet
*

### Viitteet
Cookinsaaret kesäolympialaisissa 2016

**[[Cookinsaaret]]** osallistui kesäolympialaisiin 2016. Sitä edusti yhdeksän urheilijaa viidessä lajissa. Joukkue on Cookinsaarten olympiahistorian suurin. Joukkueen lipunkantajana avajaisissa toimi koskimeloja Ella Nicholas.

## Joukkue
### Melonta

;Koskimelonta

* Bryden Nicholas – miesten K-1
* Ella Nicholas – miesten K-1

### Painonnosto

* Luisa Peters – naisten yli 75&nbsp;kg

### Purjehdus

* Taua Henry – laser
* Teau McKenzie – laser radial

### Uinti

* Wesley Roberts – miesten 1&nbsp;500&nbsp;m vapaauinti
* Tracy Keith-Matchitt – naisten 100&nbsp;m vapaauinti

### Yleisurheilu

;Juoksulajit

* Alex Beddoes – miesten 800&nbsp;m
* Patricia Taea – naisten 100&nbsp;m

## Lähteet
Costa Rica kesäolympialaisissa 2016

**[[Costa Rica]]** osallistui kesäolympialaisiin 2016. Sitä edusti kymmenen urheilijaa kuudessa lajissa. Joukkueen lipunkantajana avajaisissa toimi pikajuoksija Nery Brenes.

## Joukkue
### Judo

* Miguel Murillo – miesten alle 73&nbsp;kg

### Lentopallo

;Rantalentopallo

* Nathalia Alfaro ja Karen Charles – naiset

### Pyöräily

;Maantiepyöräily

* Andrey Amador – miesten maantieajo

;Maastopyöräily

* Andrey Fonseca – miesten maastoajo

### Triathlon

* Leonardo Chacón – miehet

### Uinti

* Marie Laura Meza – naisten 100&nbsp;m perhosuinti

### Yleisurheilu

;Juoksulajit

* Nery Brenes – miesten 200&nbsp;m ja 400&nbsp;m
* Sharolyn Scott – naisten 400&nbsp;m aidat

;Kenttälajit

* Roberto Sawyers – miesten moukarinheitto

## Lähteet
Kongon demokraattinen tasavalta kesäolympialaisissa 2016

**[[Kongon demokraattinen tasavalta]]** osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi taekwondoin Rosa Keleku.

## Joukkue
### Judo

* Rodrick Kuku – miesten alle 66&nbsp;kg

### Taekwondo

* Rosa Keleku – naisten alle 49&nbsp;kg

### Yleisurheilu

;Juoksulajit

* Makorobondo Salukombo – miesten maraton
* Beatrice Alice – naisten 5&nbsp;000&nbsp;m

## Lähteet
Patrick Suffo

**Patrick Suffo Kengne** (s. 17. tammikuuta 1978 Ebolowa, Kamerun) on kamerunilainen peliuransa lopettanut jalkapalloilija. Hänen pelipaikkansa oli hyökkääjä. Suffo on Afrikan-mestari ja olympiavoittaja.

Suffo voitti Nantesissa Ranskan cupin kausina 1998–1999 ja 1999–2000. Ligue 1:ssä hän edusti Nantesia 30 ottelussa. Lisäksi Suffo edusti muun muassa Barcelona B:tä ja Numanciaa Espanjan Segunda Divisiónissa sekä Sheffield Unitedia ja Coventry Cityä Englannin toiseksi korkeimmalla sarjatasolla.

Kamerunin maajoukkueessa Suffo pelasi 21 ottelua ja teki kolme maalia vuosina 1995–2002. Hän oli mukana MM-kilpailuissa Etelä-Koreassa ja Japanissa 2002, missä hän tuli kahdessa ottelussa vaihtopelaajana kentälle, sekä Afrikan-mestaruuskilpailuissa Burkina Fasossa 1998 ja Malissa 2002, jossa Kamerun voitti mestaruuden. Lisäksi Suffo oli voittamassa kultaa kesäolympialaisissa 2000.

## Lähteet
Luettelo televisiosarjan Pikkumuppetit jaksoista

Tämä on **luettelo televisiosarjan [[Pikkumuppetit]] jaksoista**.

## Jaksoluettelo:

### 1. Tuotantokausi

### 2. Tuotantokausi

### 3. Tuotantokausi

### 4. Tuotantokausi

### 5. Tuotantokausi

### 6. Tuotantokausi

### 7. Tuotantokausi
Paolo Gislimberti

**Paolo Giancarlo Faletti Gislimberti** (19. toukokuuta 1967 Trento, Italia – 10. syyskuuta 2000 Monza, Italia) oli italialainen palomies ja valmentaja. Gislimberti syntyi Italian Trentossa ja toimi Lavissessa prikaatin apulaiskomentajana. Vuodesta 1990 hän oli jäsenenä EA Squadra Corse -palomiesyrityksessä. Gislimberti toimi myös nuorten Trentino Volley -lentopallojoukkueen valmentajana.

Gislimberti kuoli vuonna 2000 ajetussa Formula 1 -luokan Italian GP:ssä, kun ensimmäisellä kierroksella Variante della Roggia -mutkaan tultaessa Jordan-tallin Heinz-Harald Frentzenin autosta irronnut rengas osui häntä päin. Hän oli kuollessaan vain 33-vuotias.
Revolution Radio

**Revolution Radio** on Green Dayn kahdestoista studioalbumi, joka julkaistiin 7. lokakuuta 2016. Albumi on Green Dayn itsetuottama. Elokuun alussa 2016 yhtyeen laulaja Billie Joe Armstrong vahvisti Twitter-tilillään, että albumin ensimmäinen single "Bang Bang" julkaistaan 11. elokuuta 2016. 11. elokuuta julkaistiin myös tiedot albumista kuten kansikuva, nimi, julkaisupäivä ja kappalelista. 9. syyskuuta 2016 albumilta julkaistiin toinen single "Revolution Radio", joka on albumin nimikkokappale. 23. syyskuuta 2016 albumilta julkaistiin kolmas single "Still Breathing". Tähän asti kaikista singleistä on julkaistu lyriikkavideot yhtyeen sosiaalisessa mediassa. 

Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi virallisen albumilistan sijalla 5.

## Kappaleet

## Arvostelut
* Allmusic: 
* Kaaoszine: 4+/10
* Metacritic: 72/100
* Rolling Stone: 

## Lähteet
Joe Clarke

**Joseph Scott "Joe" Clarke** (s. 3. marraskuuta 1992 Stoke-on-Trent) on brittiläinen koskimelonnan olympiavoittaja. 183 senttimetriä pitkä ja 76 kilogrammaa painava Clarke edustaa Stafford & Stone Canoe Clubia.

11-vuotiaana melonnan aloittanut Clarke saavutti olympiakultaa K-1 -luokasta vuoden 2016 kesäolympialaisista Rio de Janeirosta. MM-kilpailuista Clarkella on kaksi joukkuekilpailun pronssia ja EM-kilpailuista kaksi joukkuehopeaa. 

## Lähteet
Sakura (1911)

**Sakura** () oli keisarillisen Japanin laivaston vuonna 1912 valmistunut Sakura-luokan hävittäjä.

## Valmistus

Alus tilattiin vuoden 1907 hankinnoissa Maizurun laivastontelakalta, missä köli laskettiin 31. maaliskuuta 1911. Alus laskettiin vesille vielä saman vuoden lopulla 20. joulukuuta ja valmistui 21. toukokuuta 1912.

## Palvelus
Alus luokiteltiin 28. elokuuta 1912 toisen luokan hävittäjäksi ja poistettiin alusluettelosta 1. huhtikuuta 1932.

## Lähteet
*

### Viitteet
Choristodera

**Choristodera** on sukupuuttoon kuollut matelijoiden lahko, jonka jäsenet elivät osittain tai kokonaan vedessä.

Choristoderan jäseniä on tavattu ainakin keskijurakaudelta aina mioseenille asti. Myöhäistriaskaudella elänyt *[[Pachystropheus]]* saattoi myös kuulua tähän ryhmään, mikä aikaistaisi Choristoderan fossiiliaineistoa 45 miljoonalla vuodella. *Pachystropheuksen* sukulaissuhteet ovat kuitenkin kiistellyt, ja se saattoi tosiassa kuulua Thalattosauria-ryhmään, mutta kallon puuttuessa lähes kokonaan ei varmoja määrittelyjä voida tehdä.

## Ulkonäkö
Tyypilliset lahkon jäsenet kuten *[[Champsosaurus]]* muistuttivat nykyisiä krokotiilieläimiä, erityisesti gaviaalia. Gaviaalilla on pitkä, kapea kuono jossa on paljon pieniä hampaita, jolla se pyydystää kaloja. *Champsosaurus* oli myös suunnilleen krokotiilin kokoinen, suvun suurin laji 3 metriä.

Joidenkin äskettäin löydettyjen lajien koko ja ulkonäkö vaihteli paljon. *[[Lazarussuchus]]* ja *[[Cteniogenys]]* olivat pieniä ja lyhytleukaisia. Niiden kallot olivat noin 5 senttiä pitkät ja ne saattoivat olla maalla eläneitä hyönteissyöjiä. Iguaanin kokoinen *[[Monjurosuchus]]* näytti pullealta liskolta. Ihonjäjlejet paljastavat että sillä oli uimaräpylät ja suuret harjasuomut kuten alligaattorilla. Kooltaan ja muodoltaan *Monjurosuchus* muistutti nykyistä kaloja ja sammakkoeläimiä saalistavaa kiinankyhmyliskoa.

Merkilliset pitkäkaulaiset lajit, Japanista löydetty *[[Shokawa]]* ja Kiinasta löydetty *[[Hyphalosaurus]]*, muistuttivat paljon notosaureja. *Hyphalosaurus* oli pieni, täysikasvuisena noin 30 senttiä pitkä, Suurin osa sen pituudesta oli kaulaa ja häntää, sen ruumis olisi mahtunut aikuisen ihmisen käteen. Eräässä hyvin säilyneessä fossiilissa oli *Hyphalosaurus* jonka ympärillä oli suuren marmorikuulan kokoisia pitkulaisia nahkamaisia munia, ja 15-senttisiä poikasia.

## Levinneisyys
Choristoderaan kuuluvien lajien jäänteitä on löydetty Pohjois-Amerikasta, Aasiasta, Euroopasta, ja mahdollisesti Pohjois-Afrikasta sekä Itä-Timorista. Axel Heibergin saarelta pohjoisesta Kanadasta on löydetty tunnistamattomia *Choristoderan* jäänteitä. Ne olivat luultavasti ektotermisiä kuten krokotiilit, eli ne tarvitsivat ainakin ajoittain ulkopuolisen lämmönlähteen, sillä ne eivät pystyneet käyttämään omaa aineenvaihduntaansa lämmön tuottamiseen. Samalta saarelta löytyneiden kilpikonnien kanssa ne osoittavat että Arktis oli lämpimämpi liitukaudella kuin nykyään. Äskettäin on löydetty *Choristoderan* lajeja paikoista mistä niitä ei aiemmin tunnettu, Arktikselta, Kiinasta ja Japanista. Tähän mennessä ryhmän jäänteitä ei ole löydetty miltään eteläiseltä mantereelta.

## Lähteet
S.E.S.

**S.E.S** oli eteläkorealainen tyttöbändi, joka perustettiin vuonna 1997. Suomessa S.E.S sai huomiota, kun se teki coverin suomalaisen tyttöduo Nylon Beatin kappaleesta ”Rakastuin mä looseriin”, ja kyseisestä kappaleesta tuli Koreassa hitti. S.E.S.in muita hittejä olivat muun muassa ”Shy Boy I’m your girl” ja ”Oh, My Love!”. Yhtye hajosi vuonna 2002. S.E.S kuului levy-yhtiö SM Entertainmentin artisteihin.

## Ryhmän jäsenet
* Bada (바다) – johtaja, laulu (1997–2002; 2016–2017)
* Eugene (유진) – laulu, rap (1997–2002; 2016–2017)
* Shoo (슈) – laulu, rap (1997–2002; 2016–2017)

## Lähteet
Johan Jürgen von Essen

**Johan Jürgen von Essen** (5. maaliskuuta 1878 Jepua – 10. syyskuuta 1916 Kiitolan kartano, Jepua) oli suomalainen insinööri ja yksi jääkäriliikkeen johtomiehiä Pohjanmaalla.

Von Essenin vanhemmat olivat tehtaanomistaja Carl Jonathan von Essen (1851–1921) ja Aina Johanna von Essen. Hän pääsi ylioppilaaksi 1898 Vaasan lyseosta ja suoritti insinööritutkinnon Hannoverissa Saksassa 1904.

Carl Jonathan von Essen oli perustanut Kiitolan kartanon yhteyteen vuonna 1881 lumppuvillatehtaan, 1895 villakehräämön, 1902 värjäämön ja 1904 18 koneen kutomon. Tämä yritys toimi vuodesta 1915 osakeyhtiönä nimeltä *Oy Jepuan Willakehruutehdas - Ab Jeppo Ullspinneri*. Johan Jürgen von Essen oli Jepuan villakehräämön teknillisenä johtajana 1904–1905. Vuosina 1905–1908 hän oli kemistinä Yhdysvalloissa useissa eri tehtaissa. Suomeen palattuaan von Essen toimi Jepuan villakehräämön ja Kiitolan kartanon isännöitsijän vuodesta 1908 alkaen.

Von Essen ja hänen isänsä olivat jääkäriliikkeen johtomiehiä Pohjanmaalla ja Jepuan etapin nimellä tunnettu Kiitolan kartano toimi Ruotsiin kautta Saksaan jääkäreiksi matkanneiden miesten etappipaikkana. Venäläiset santarmit ampuivat von Essenin Kiitolan kartanossa syyskuussa 1916.

Von Essenin kuoltua Jepuan villakehräämö toimi vuoteen 1932 saakka jolloin se haettiin konkurssiin. Kiitolan kartanossa toimi vuodesta 1937 autokoritehdas ja sotavuosien jälkeen turkismuokkaamo. Vuonna 1962 Oy Mirka Ab aloitti siellä hiekkapaperin valmistuksen.

## Lähteet
Gary Hartstein

**Gary Hartstein** (s. 17. toukokuuta 1955 Staten Island, Yhdysvallat) on yhdysvaltalainen professori. Hartsein toimi kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa vuodet 2005-2012. Vuodet 1997-2005 hän toimi Sid Watkinsin apulaisena. Uudeksi ylilääkäriksi sarjaan nimettiin hänen tilalleen vuodesta 2013 alkaen Ian Roberts.

## Lähteet

## Aiheesta muualla
* Kotisivut
* Twitter
Iines Myllyoja

**Iines Myllyoja**, o.s. *Kela* (9. syyskuuta 1916 Oulunsalo – 17. syyskuuta 2003 Oulu) oli suomalainen opettaja ja kirjailija.

Iines Myllyoja kävi kansakoulun ja neljä luokkaa oppikoulua. Hän valmistui kansakoulunopettajaksi vuonna 1938 Raahen opettajaseminaarista. Hän aloitti opettajana Muhoksen supistetussa koulussa vuonna 1938 ja tämän jälkeen hän oli opettajana Pyhännän Tavastkengässä, Kempeleen Ketolanperällä, vuodesta 1946 Oulunsalossa Ervastin koulussa ja viimeksi vuodesta 1961 Oulunsalon kirkonkylän koulussa. Myllyoja jäi eläkkeelle vuonna 1976.

Myllyoja keräsi murresanastoa ja kansanperinnettä. Hän kirjoitti muun muassa kotiseutukuvauksia, pakinoita ja runoja. Iines Myllyojan veli oli kauppaneuvos Lauri Kela josta Myllyoja kirjoitti henkilökuvauksen nimellä *Patsaaseen piirretty nimi*.

## Teoksia
* *Oulunsalon koulutoimen 100-vuotisjuhlakantaatti*. 1981
* *Iso apaja : nuottaooppera vuodelta 1984*. Yleisradio 1984
* *Kun sahan pilli piipasi : kokoelma kertomuksia ja muisteluksia vuosisadan alun Oulunsalosta*. Oulunsalon OAY, Oulunsalo 1990
* *Vala* : kansantanssiryhmä Iso Ilon laulunäytelmä ; käsikirj. Iines Myllyoja, säveltäjä Tibor Garanvolgyi, ohjaus Petri Kauppinen. Iso Ilo 1990
* *Patsaaseen piirretty nimi*. Viestintätieto Jouko Hannula, Oulunsalo 1995
* *Oulusta lauluni laulan* ; säveltänyt Jorma Myllyoja. 1995
* *Balladi Oulunsalosta* : musiikkirunoelma ; säveltänyt ja sovittanut Jorma Myllyoja. Oulunsalon Nuorisoseura 1997
* *Nousipa maa merestä : Oulunsaloa kalevalaisittain* ; kuvitus Liisa Seppänen. Oulunsalon kunta, Oulunsalo 2000

## Palkinnot
* Oulunsalon kunnan kulttuuripalkinto 1989

## Kirjallisuutta
* Tuulia Suomela : *Opettajuuden siemenestä lehteväksi elämänpuuksi : elämäkerrallinen tapaustutkimus oulunsalolaisesta opettajasta ja kulttuuripersoonasta Iines Myllyojasta*. T. Suomela 1999

## Lähteet
Lauri Kela

**Lauri Veikko Kela** (11. heinäkuuta 1913 Oulunsalo – 6. heinäkuuta 1989 Oulu) oli suomalainen Oulussa ja Raahessa vaikuttanut kauppias ja yritysjohtaja, joka sai kauppaneuvoksen arvonimen (1969).

Kelan vanhemmat olivat maallikkosaarnaaja Hans Erik Kela ja Jenny Kuivala ja puoliso vuodesta 1941 Eeva Maria Maikkula. Kela kävi kansakoulun ja valmistui diplomikauppiaaksi Suomen Vähittäiskauppiasopistosta 1961. 

Kela aloitti uransa auto- ja traktorimyyjänä. Hän perusti autoliike Vinhan, Urheiluliike Syte Oy Kelankulman sekä toimi myös tekstiilikaupan alalla. Vuonna 1956 Kela perusti Ouluun tekstiileitä ja jalkineita myyneen Tavaratalo L. Kela Oy:n. Yhtiöllä oli tavaratalo ja kaksi ostoskeskusmyymälää Oulussa sekä toinen tavaratalo Raahessa. Tavaratalo Kela toimi myös Rovaniemellä 1976–1981. Vuonna 1967 Kela perusti Ouluun vaateteollisuusyritys Ruskatex Oy:n jonka valmistama Olga-mallisto oli tekstiilitaiteilija Oili Mäen suunnittelema. Ruskatex valmisti lasten ja naisten vaatteita sekä miesten vapaa-ajan vaatteita. Tuotannosta meni noin 20 prosenttia vientiin, kohdemaita olivat Ruotsi, Norja, Itävalta ja Neuvostoliitto. Vuonna 1972 Ruskatex laajensi toimintaansa Raaheen ja se fuusioitiin Kelan Raahen tavaratalon kanssa Vakuutusyhtiö Aura hankki vuonna 1982 omistukseensa Tavaratalo L. Kelan koko osakekannan ja Kelan Oulussa sijainneen liikekiinteistön.  Tavaratalo L. Kelan toimintaa jatkoi Muotitalo Kela joka oli vuokralla Kelan liikekiinteistössä. Raahen tavaratalo myytiin ja Muotitalo Kelan toiminta päättyi vuonna 1984, kun Aura irtisanoi vuokrasopimuksen.

Oulun kunnallispolitiikassa Lauri Kela toimi Liberaalisen kansanpuolueen riveissä Oulun kaupunginvaltuustossa vuosina 1969–1976.

Lauri Kelan sisar, opettaja ja kirjailija Iines Myllyoja, kirjoitti Kelasta henkilökuvauksen nimellä *Patsaaseen piirretty nimi* (Viestintätieto Jouko Hannula, Oulunsalo 1995).

## Katso myös
* Aaro Hellaakosken muistomerkki

## Lähteet
A-duuriasteikko

**A-duuriasteikko** on A:sta alkava sävelasteikko, johon kuuluvat lähtökohtaisesti sävelet A, H, Cis, D, E, Fis, Gis ja A. Sen rinnakkaismolli on fis-molli ja sen muunnosmolli on a-molli. A-duurin subdominanttisointu on D-duurisointu ja dominanttisointu on E-duuri.

A-duurissa on kolme ylennystä: Fis, Cis ja Gis.

## A-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. A-duurin etumerkit kirjoitetaan niille ylläolevin tavoin.

## Tunnettuja klassisia sävellyksiä A-duurissa
* Johann Sebastian Bach: Das wohltemperierte Klavier, Preludi ja fuuga nro. 19, A-duuri
* Ludwig van Beethoven: Pianosonaatti nro 2, A-duuri
* Ludwig Van Beethoven: Sinfonia nro 7, A-duuri
* Wolfgang Amadeus Mozart: Pianosonaatti nro 11, A-duuri
* Wolfgang Amadeus Mozart: Pianokonsertto nro 23, A-duuri
* Frédéric Chopin: Poloneesi nro 3, A-duuri (op 40, "Sotilaspoloneesi")

## Lähteet
Inna Deriglazova

**Inna Vasiljevna Deriglazova** (, s. 10. maaliskuuta 1990) on venäläinen florettimiekkailija ja olympiavoittaja. Deriglazova saavutti olympiahopeaa Lontoon olympialaisissa 2012 joukkuekilpailussa. Yksilökilpailussa hän jäi toiselle kierrokselle. Neljä vuotta myöhemmin hän voitti Rio de Janeiron olympialaisissa floretin yksilökilpailun. Tokion olympialaisissa 2020 Deriglazova sai joukkuekilpailun kultaa ja yksilökilpailun hopeaa. Deriglazovalla on myös useita maailman- ja Euroopan-mestaruusmitaleja.

## Lähteet
Djibouti kesäolympialaisissa 2016

**[[Djibouti]]** osallistui kesäolympialaisiin 2016. Sitä edusti seitsemän urheilijaa kolmessa lajissa. Joukkueen lipunkantajana avajaisissa toimi kestävyysjuoksija Abdi Weiss Mouhyadin.

## Joukkue
### Judo

* Anass Houssein – miesten alle 66&nbsp;kg

### Uinti

* Borhane Abro – miesten 50&nbsp;m vapauinti

### Yleisurheilu

;Juoksulajit

* Ayanleh Souleiman – miesten 800&nbsp;m ja 1&nbsp;500&nbsp;m
* Abdi Weiss Mouhyadin – miesten 1&nbsp;500&nbsp;m
* Mohamed Ismail Ibrahim – miesten 3&nbsp;000&nbsp;m esteet
* Mumin Gala – miesten maraton
* Kadra Mohamed Dembil – naisten 1&nbsp;500&nbsp;m

## Lähteet
Carmo de Souza

**Carmo ”Rosa Branca” de Souza** (16. heinäkuuta 1940 Araraquara – 22. joulukuuta 2008 São Paulo) oli brasilialainen koripalloilija, olympiamitalisti ja maailmanmestari.

De Souza osallistui Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. De Souza voitti Brasilian maajoukkuepelaajana myös maailmanmestaruuden Chilessä 1959 ja Brasilian kotikisoissa 1963, MM-hopean ja kaksi mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista.

De Souza kuoli 68-vuotiaana 22. joulukuuta 2008.

## Lähteet
* Profiili  Brasilian koripalloliitto 
* Rosa Branca Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Dominica kesäolympialaisissa 2016

**[[Dominica]]** osallistui kesäolympialaisiin 2016. Sitä edusti kaksi urheilijaa, molemmat kolmiloikassa. Joukkueen lipunkantajana avajaisissa toimi Yordanys Durañona.

## Joukkue
### Yleisurheilu

;Kenttälajit

* Yordanys Durañona – miesten kolmiloikka
* Thea LaFond – naisten kolmiloikka

## Lähteet
Edson Bispo dos Santos

**Edson ”Edson Bispo” Bispo dos Santos** (27. toukokuuta 1935 Rio de Janeiro – 12. helmikuuta 2011 São Paulo) oli brasilialainen koripalloilija, koripallovalmentaja, olympiamitalisti ja maailmanmestari.

Bispo osallistui Brasilian miesten maajoukkueessa pelaajana kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Melbournessa 1956 maa oli kuudes. Bispo voitti Brasilian maajoukkuepelaajana myös maailmanmestaruuden Chilessä 1959 ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Bispo toimi myös koripallovalmentajana ja johdatti Brasilian maajoukkueen muun muassa kahdesti mitaleille Pan-Amerikan kisoissa.

Bispo kuoli 75-vuotiaana 12. helmikuuta 2011.

## Lähteet
* Profiili  Brasilian koripalloliitto 
* Edson Bispo Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive